armvectores/hy_wikipedia_2023 huggingface dataset:
Դոուսոն (Կանադա)

Դոուսոն (անգլ.՝ Dawson City), փոքր քաղաք կանադական Յուկոն տարածքում։


== Պատմություն ==
Բնակավայրը հիմնադրվել է 1896 թվականին։ 1897 թվականի սկզբին բնակավայրն իր անվանումն ստացել է երկրաբան Ջորջ Մերսերա Դոուսոնի պատվին։ 1898-1952 թվականներին եղել է Յուկոնի մայրաքաղաքը։ 1897-1899 թվականների ոսկե տենդի ժամանակ տարածքում բնակվել է 40,000 մարդ, իսկ 1902 թվականին՝ բնակչությունը կազմել է 5000  մարդ․ այդ ժամանակից բնակչության թիվը աստիճանաբար նվազել է, թեև 1980-ական թվականներին սկսել է աճել։


== Կլիմա ==
Քաղաքի կլիման սառն է և դաժան, ձմեռը երկար է (հունվարի միջին ջերմաստիճան՝ -26 °C), իսկ ամառը կարճ է (հուլիսի միջին ջերմաստիճան՝ +15,5 °C): Ամենացածր ջերմաստիճանը արձանագրվել է 1979 թվականի փետրվարի 11-ին, կազմել է -55,8 °C, իսկ առավելագույն ջերմաստիճանը արձանագրվել է 1983 թվականի մայիսի 31-ին և կազմել է +34,7 °C:


== Բնակչություն ==
Ըստ մարդահամարի տվյալների 2011 թվականին Դոուսոնի բնակչությունը կազմել է 1319 մարդ։ Քաղաքը և նրա շրջակայք հաճախում է մոտ 60,000 զբոսաշրջիկ։
Բնակչության թվի դինամիկան տարբեր տարիներին

Աղբյուրներ


== Պատկերասրահ ==

		
		


== Ծանոթագրություններ ==


== Գրականություն ==
Даусон-Сити // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
Джек Лондон, книга Смок Белью
Բոնիտո

Բոնիտո (իտալերեն՝ Bonito), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 2540 մարդ, բնակչության խտությունը կազմում է 136 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 83032, հեռախոսային կոդ՝ 0825։
Բնակավայրի հովանավոր սուրբն է Սուրբ Բոնիտ Կլիմենտացին, տոնը նշվում է ամեն տարվա մայիսի 7-ին և սեպտեմբերի 30-ին։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0825 422054
Պաշտոնական կայք՝ http://www.comune.bonito.av.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աստերոիդների ցանկ (75101-75200)

Աստերոիդների ցանկ (75001-75100)  • Աստերոիդների ցանկ  • Աստերոիդների ցանկ (75201-75300)
 Աստերոիդների ցանկ (75001-75100)  • Աստերոիդների ցանկ  • Աստերոիդների ցանկ (75201-75300)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Էտերվիլ

Էտերվիլ (ֆր.՝ Éterville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1360 մարդ, բնակչության խտությունը` 279.26 մարդ/կմ²։ Բնակավայրը զբաղեցնում է 4.87 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 6 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 929 աշխատունակ (15-64 տարեկան)  բնակիչ, որոնցից ակտիվ էին 731-ը, իսկ ոչ ակտիվները` 198։ Ակտիվության ցուցանիշը կազմում է 78,7 %։ 731 աշխատունակ մարդկանցից աշխատել է 684 անձ (332 տղամարդ և 352 կին)։ Գործազուրկ են եղել 47 անձ (23 տղամարդ և 24 կին)։ 198 անաշխատունակներից 101-ը եղել են աշակերտներ կամ ուսանողներ, 71-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մերձվոլգյան դաշնային շրջան (ՌԴ)

Մերձվոլգյան դաշնային շրջան (ռուս.՝ Приволжский федеральный округ), վարչական միավորում Ռուսաստանի հյուսիսարևմտյան մասում։ Կազմավորվել է ՌԴ նախագահի 2000 թվականի մայիսի 13-ի հրամանով։
Ներառում է 14 մարզեր և մեկ դաշնային նշանակության քաղաք՝ Նիժնի Նովգորոդ։


== Արտաքին հղումներ ==
Մերձվոլգյան դաշնային շրջանի պաշտոնական կայքը
Ջուզեպպե Աուրելի

Ջուզեպպե Աուրելի (իտալերեն՝ Giuseppe Aureli, 1858[…], Հռոմ, Պապական մարզ - 1929[…], Անցիո, Հռոմ, Լացիո, Իտալիա), իտալացի նկարիչ և ջրանկարիչ։ Նա հայտնի է իր պատմական թեմաներով նկարներով, իտալացի ազնվական ընտանիքների դիմանկարներով, նաև` ժանրային նկարներով և տեղական, հատկապես` արևելյան թեմաներով տեսարաններով։  


== Կյանք և կարիերա ==
Ջուզեպպե Աուրելին ծնվել է 1858 թվականին Հռոմում։ Նա արվեստի վաղ կրթությունն ստացել է Սան Լուկայի ակադեմիայում, որտեղ եղել է Պիետրո Գաբարինի և Չեզարե Մակաիրի աշակերտը։ 
Ցուցադրվել է տարբեր ցուցահանդեսներում. 1888 թվականի Մյունխենի միջազգային ցուցահանդեսում և 1893 թվականի Չիկագոյի Համաշխարհային տոնավաճառում, բայց նրա արևելյան աշխատանքները հազվադեպ են ներառվել այս վաղ ցուցահանդեսներում։ Նրա արվետսանոցը գտնվել է Հռոմի Մարգուտտա փողոց, 48 հասցեում, և Աուրելին կարողացել է մտքեր փոխանակել իր ժամանակի ամենաբեղմնավոր օրիենտալիստ նկարիչների հետ։ Իր կարիերայի ընթացքում նա անցել է նույն ուղղով, որով անցել են Հռոմի օրիենտալիստ վարպետներ Ֆիլիպպո Բարտոլինին, Էնրիկո Տարենին, Նազարենո Չիպրիանին և պատկերազարդող Էտտորե Քսիմենեսը։ Այդ ազդեցությամբ Աուրելին սկսել է նկարել արևելյան թեմատիկայով, ինչպես օրինակ` հարեմի տեսարանները և էկզոտիկ գեղեցկություններ։ Նա մահացել է 1929 թվականին, Անցիոյում։   


== Աշխատանքներ ==
Չնայած Աուրելին ճանաչում է ձեռք բերել հիմնականում պատմական Իտալայի նկարներով և Իտալայի արքայական ընտանիքի անդամների դիմանկարներով, նրա աշխատանքների մեջ ներկայացվել են արևելյան տեսարաններ, այդ թվում` հարեմներ, պահակախումբ, Արաբական շուկաներ և փողոցային կյանք։ Նրա արևելյան աշխատանքներում սովորաբար ներառված են այնպիսի տարրեր, ինչպիսիք են էկզոտիկ երաժշտական գործիքներ, ընձառյուծի կաշին, Մարոկոյի խեցեգործությունից և ջերմոցային բույսեր։  Նա աշխատում էր ջրաներկով և յուղաներկերով։       
Նրա աշխատանքները կարելի է գտնել Հռոմի Ժամանակակից արվեստի ազգային պատկերասրահում, ինչպես նաև` մասնավոր հավաքածուներում։


== Նկարներ ==
Որսորդության պայմանավորվածություն 1500-ականներին (Հռոմ, 1883 թվական)
Կարիկա Լանչերի Աոստան Ուստոցայի ճակատամարտում (Հռոմ, 1866 թվական)
Սիրավեպ գինու մառանում (1881 թվական)
Էմանուել Ֆիլիբերտը վերադառնում է Թուրին (Թուրին, 1884 թվական)
Ծանոթություն ավերակների մոտ (1885 թվական)
Պարապ ժամեր հարեմում
Բամբասանքներ հարեմում
Ջրակիրը
Մարգարիտա դե Վալուան հանդիպում է իր ամուսնուն` Հենրի Նավարացուն (Բոլոնյա, 1888 թվական)
Հենրի Նավարացին Կառլոս 9-րդից խնդրում է նրա քրոջ` Մարգարիտայի ձեռքը (Մոնակո, 1888 թվական)
Հենրի Նավարացու և Մարգարիտա դե Վալուայի հարսանիքը (Փարիզ)։
Լարային գործիքով կինը
Հարեմի տեսարան
Արևելյան գեղեցկություն


=== Պատկերասրահ ===

		
		
		
		


== Ծանոթագրություններ ==
Հանրապետական այլընտրանք

Հանրապետական այլընտրանք, կամ ուղղակի ՌԵԱԼ (ադրբ.՝ Respublikaçı Alternativ Partiyası; անգլ.՝ Republican Alternative Party, ReAl), չգրանցված ընդդիմադիր քաղաքական կուսակցություն Ադրբեջանական Հանրապետությունում։ Շարժման առաջնորդ Իլգար Մամեդովը 2013 թվականից ազատազրկված է զանգվածային անկարգությունների կազմակերպման մեղադրանքով։


== Պատմություն ==
Հանրապետական այլընտրանք շարժումը հիմնադրվել է 2009 թվականի հունվարին երիտասարդ ընդդիմադիր քաղաքական գործիչների կողմից։ Կազմակերպության ստեղծման նպատակն է հռչակվել Ադրբեջանում ժողովրդավարական և սոցիալական փոփոխություններին հասնելը։ 2018 թվականին գարնան դրությամբ կուսակցությունը ընդգրկում է ավելի քան 2000 անդամ, որոնց մեծամասնությունն են կազմում երիտասարդներ, հայտնի ընդդիմադիր քաղաքական գործիչներ և ակտիվիստներ։ Իր թեկնածությունը առաջադրած շարժման և կուսակցության առաջնորդ Իլգար Մամեդովը 2013 թվականի նախագահական ընտրություններից առաջ ձերբակալվել է և առ այսօր ազատազրկված է։
Համաձայն կազմակերպության պաշտոնական էջի, ստեղծման հիմնական պատճառն էր Ադրբեջանի նախագահի սահմանափակման քանակի չեղարկումը, որն ընդունվել է 2009 թվականի մարտի 18-ից տեղի ունեցած սահմանադրական բարեփոխումների հանրաքվեի արդյունքով։


== Ծանոթագրություններ ==
Վիլեն Ասլանյան

Վիլեն Մկրտչի Ասլանյան (փետրվարի 18, 1932(1932-02-18), Թիֆլիս, ԱԽՖՍՀ, ԽՍՀՄ - օգոստոսի 17, 1989(1989-08-17), Երևան, Հայկական ԽՍՀ, ԽՍՀՄ), ֆիզիկոս։ ֆիզմաթ գիտությունների դոկտոր (1973), պրոֆեսոր՝ (1975)։
Մկրտիչ Ասլանյանի որդին։


== Կենսագրություն ==
1955 թվականին ավարտել է Երևանի պետական համալսարանը։ 1964 թվականից եղել է ԵՊՀ օպտիկայի ամբիոնի վարիչ, 1967-1973 թվականներին՝ ԵՊՀ պոլիմերների ֆիզիկայի և կենսաֆիզիկայի ամբիոնի վարիչ։
Աշխատանքները վերաբերում են օպտիկային և մոլեկուլային կենսաֆիզիկային։ Ուսումնասիրել է միջմոլեկուլային փոխազդեցության և միկրոմոլեկուլի երկարության ազդեցությունը մոլեկուլների օպտիկական ակտիվության վրա։ Հետազոտել է կենսաբանական մակրոմոլեկուլների կառուցվածքի ձևավորման ֆիզիկական սկզբունքները և այդ մակրոմոլեկուլները կայունացնող ուժերի բնույթը։ Առաջարկել է պոլիպեպտիդներում պարույր-կծիկ անցման միկրոսկոպիկ տեսություն։


== Ծանոթագրություններ ==
Կուզմինչիկ

Կուզմինչիկ (ուկրաիներեն՝ Кузьминчик), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Կուզմինչիկ գյուղում բնակվում էր 219 մարդ։ Բնակավայրը զբաղեցնում է 0,901 կմ² տարածք։ Բնակչության խտությունը կազմում էր 243,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոսմակ (գյուղ, Մոժգինսկի շրջան)

Սոսմակ (ռուս.՝ Сосмак), գյուղ Ռուսաստանի Ուդմուրթական հանրապետության Մոժգինսկի շրջանի կազմում։
Բնակչությունը 2008 թվականին գրանցված տվյալներով կազմում էր 153 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Առաքելոց եկեղեցի (Կարս)

Կարսի Սուրբ Առաքելոց եկեղեցի, հայ առաքելական եկեղեցի էր պատմական Այրարատ նահանգում՝ Կարս քաղաքում։ Ներկայումս գործում է որպես մզկիթ։ Սուրբ Առաքելոց եկեղեցին կառուցվել է Կարսում՝ 940-ական թվականներին, Աբաս Բագրատունու օրոք։ 1579 թվականին օսմանյան թուրքերը եկեղեցին վերածում են մզկիթի իսկ, այնուհետև, երբ Կարսը գտնվում էր Ռուսաստանի վերահսկողության տակ, եկեղեցին վերածվում է ռուս ուղղափառի։
1917 թվականին, երբ Կարսը կրկին անցնում է թուրքերի տիրապետության տակ, Սուրբ Առաքելոց եկեղեցին հերթական անգամ վերածվում է մզկիթի։ 1918 թվականին՝ Հայաստանի առաջին հանրապետության հռչակման ժամանակ, տաճարը գործում էր որպես հայկական եկեղեցի։ Այնուհետև 1920 թվականին, Սուրբ Առաքելոց եկեղեցին կրկին փոխարկվում և վերածվում է մզկիթի։


== Պատկերասրահ ==
Վենտրոսա

Վենտրոսա (իսպ.՝ Ventrosa), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Առնեդո շրջանի (կոմարկայի) կազմի մեջ։ Զբաղեցնում է 72,93 կմ2 տարածք։ Բնակչությունը կազմում է 59 մարդ (2010 թվականի տվյալներով)։ Գտնվում է պրովինցիայի վարչական կենտրոնից 74 կմ հեռավորության վրա։


== Արտաքին հղումներ ==
Պաշտոնական կայք
Bank of Yokohama

Bank of Yokohama (ճապ.՝株式会社 横浜銀行), ճապոնական բանկ։ Զետեղված է Յոկոհամա քաղաքում։ Մտնում է Nikkei 225 կազմի մեջ։ Բանկը պատկանում է ֆիլիաի ինքնուրույն բաժանմունքին։
Բանկը ունի 600-ից ավելի մասնաճյուղեր։


== Ստորաբաժանումները ==
Hamagin Tokai Tokyo Securities Co., Ltd (浜銀TT証券)
Hamagin Research Institute (浜銀総合研究所)
Hamagin Finance Co., Ltd. (浜銀ファイナンス株式会社)
Yokohama Capital (横浜キャピタル株式会社)
Yokohama Shinyouhoshou (横浜信用保証株式会社)
Yokohama Career Service (横浜キャリアサービス株式会社)
Yokohama Business Service (横浜事務サービス株式会社)


== Ծանոթագրություններ ==


== Արտաքին հղումներ ==
Պաշտոնական կայքը
Լիկովո (գյուղ, Կոլոմենսկի շրջան)

Անվան այլ կիրառումների համար տե՛ս՝ ԼիկովոԼիկովո (ռուս.՝ Лыково), գյուղ Ռուսաստանի, Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արճեշի հյուքյումեթություն

Արճեշի հյուքյումեթություն, ֆեոդալական իշխանություն Արևմտյան Հայաստանում։ 17-րդ դարում մտնում էր Բիթլիսի քրդական իշխանության մեջ և զբաղեցնում Վանա լճի հյուսիս-արևմտյան կողմի տարածքը՝ Արճեշ քաղաքով, որ նրա կենտրոնն էր։ Արճեշի հյուքյումեթության բնակչության մեծամասնությունը հայերն էին։


== Ծանոթագրություններ ==
Ալեքսանդր Ալեքսանդրով (երաժիշտ)

Ալեքսանդր Ալեքսանդրով (ռուս.՝ Алекса́ндр Алексеевич Алекса́ндров, նոյեմբերի 28, 1957(1957-11-28), Լենինգրադ, ՌԽՖՍՀ, ԽՍՀՄ, մականունը՝ «Ֆագոտ»), խորհրդային և ռուս ռոք երաժիշտ, կոմպոզիտոր։ Եղել է Ակվարիում, «Звуки Му», «Три О» խմբերի անդամ։


== Կենսագրություն ==
Ծնվել է 1957 թվականին նոյեմբերի 28-ին, երաժիշտների ընտանիքում։ Հաճախել է երաժշտական դպրոց, որտեղ սովորել է նվագել ֆորտեպիանո, հետո նաև` կլարնետ։ Լենինգրադի Մ. Պ. Մուսորգսկու անվան երաժշտական դպրոցում սովորել է ֆագոտ  նվագել (1974-1978)։
1975 թվականին որպես երաժիշտ հանդես է եկել Էրիկ Գորոշևսկու անվան թատրոնում, նվագախմբի փոսում հանդիպել է «Ակվարիում» խմբի երաժիշտներին, ընկերացել է Վսևոլոդ Գակկելի հետ։
Ալեքսանդր Լիապինի հետ նվագել է «Ну, погоди!» խմբում։ 1976 թվականից սկսել է նվագել «Ակվարիում» խմբում, սակայն 1977 թվականին նրան զորակոչել են բանակ, որտեղ ստիպված էր ծառայել մինչև 1979 թվականը։ Բանակից վերադառնալուց հետո շարունակել է նվագել «Ակվարիում»-ում մինչև 1981 թվականը։
1980-1984 թվականներին նա նվագել է «Трио современного джаза» խմբում՝ Սերգեյ Կուրյոխինի և Անատոլի Վապիրովի հետ։
1981-1985 թվականներին սովորել է Լենինգրադի Ն. Ա. Ռիմսկի-Կորսակովի անվան պետական կոնսերվատորիայում։
1980-ականների կեսերին Պիտեր Մամոնովը նրան հրավիրել է իր «Звуки Му» խմբին։
1986 թվականին նա ամուսնացել Մոսկվայի համերգների լեգենդար կազմակերպիչ Անտոնինա Կրիլովայի հետ։
1986 թվականի վերջին մասնակցել է մոսկովյան «Среднерусская возвышенность» խմբի միակ ալբոմի ձայնագրությանը։
1980-ական թվականներից ի վեր Ֆագոտը մշտապես աշխատում է Սերգեյ Լետովի հետ «Три О» ջազ-ավանգարդ նվագախմբում։
1990-ական թվականներից ի վեր, նա նվագում և աշխատում է որպես վավերագրական և գիտահանրամատչելի ֆիլմերի կոմպոզիտոր, հիմնականում` Գերմանիայում և Ֆրանսիայում։
Նա նաև հանդես է գալիս «ОтЗвуки Му»–ի խմբում և «Коровьев и Фагот» նախագծում։
1999 թվականին երաժշտություն է գրել Օբրազցովի թատրոնի «Պիկովայա դամա» ներկայացման համար։


== Ծանոթագրություններ ==


== Արտաքին հղումներ ==
Ալեքսանդրովը Литафиша.ру կայքում
Смотри, Фрося, Коровин с Фаготом сросся!
(5546) Սալավատ

(5546) Սալավատ (անգլ.՝ Salavat), աստերոիդ աստերոիդների հիմնական գոտում։ Հայտնաբերվել է 1979 թվականի դեկտեմբերի 18-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,621191 ա. մ., առավելագույնը մոտենում է 2,3221 ա. մ. հեռավորության վրա և հեռանում 2,9203 ա. մ.։ Արեգակի շուրջ մեկ ամբողջական պտույտ է կատարում 1550,05 երկրային օրվա ընթացքում, իր ուղեծրով շարժվելով միջինում 0,23225 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5546) Սալավատ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սանտո Տոմե (քաղաք)

Սանտո Տոմե (իսպ.՝ Santo Tomé (Jaén)), քաղաք և համայնք Իսպանիայում, մտնում է Խաեն պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։ Համայնքը մտնում է Սիերա-դե-Կասորլա շրջանի կազմի մեջ։ Տարածքը՝ 73,42 կմ²։ Բնակչությունը՝ 2486 (2010 թվականին)։ Հեռավորությունը պրովինցիայի վարչական կենտրոնից՝ 17 կմ։
Քաղաքի հովանավորներն են համարվում Իսիդո Լաբրադորը և դե լոս Ռեմենդիոսը։


== Արտաքին հղումներ ==
Información sobre Santo Tomé Archived 2007-09-26 at the Wayback Machine.
Անամնեզ

Անամնեզ ( հունարեն՝ ἀνάμνησις- հիշողություն), տեղեկությունների ամբողջություն է, որոնք ստացվում են բժշկական հետազոտության ընթացքում հենց հետազոտվողի կամ նրա հարազատների հարցման արդյունքում։ Անամնեզի ուսումնասիրումն ու առհասարակ հարցումն ուղղակի հարցերի ու պատասխանների ամբողջություն չեն։ Բժիշկի և հիվանդի զրույցի ձևից կախված է այն հոգեբանական համատեղելիությունը, որը մեծ նշանակություն ունի հիմնական նպատակի՝ հիվանդի վիճակի թեթևացման համար։
Անամնեզի տվյալները(տեղեկություններ հիվանդության ընթացքի, կյանքի պայմանների, տարած հիվանդությունների, վիրահատությունների, վնասվածքների, հղիությունների, քրոնիկ պաթոլոգիաների, ալերգիկ ռեակցիաների, ժառանգականության մասին, և այլն) բուժաշխատողը ճշտում է ախտորոշման նպատակով դրանք օգտագործելու, բուժման մեթոդ ընտրելու կամ պրոֆիլակտիկայի համար։ Անամնեզի հավաքումը բժշկական հետազոտության հիմնական նախապայմաններից է։ Որոշ դեպքերում, ընդհանուր հետազոտության հետ զուգակցման արդյունքում, այն օգնում է կոնկրետ ախտորոշում կատարել, առանց երկարատև հետազոտություններ կատարելու։ Անամնեզի հավաքումն ախտորոշման ունիվերսալ մեթոդ է, որը կիրառվում է բժշկության բոլոր բնագավառներում։


== Անամնեզի տեսակները ==


=== Հիվանդության անամնեզ ===
Հիվանդության սկիզբը (լատ․ Anamnesis morbi), հիվանդության առաջացման պահից մինչև բժիշկին դիմելու պահը եղած ախտանիշների դինամիկան, ինչ գործոնների հետ է հիվանդը կապում տվյալ հիվանդությունը, ինչ հետազոտություններ և ինչ բուժում է անցկացվել, ինչպիսին են արդյունքները, և այլն։


=== Կյանքի անամնեզ ===
Նախկինում տարած հիվանդությունները ( լատ․ Anamnesis vitae), տարբեր օրգաններում և օրգան համակարգերում գոյություն ունեցող քրոնիկական պաթոլոգիաները, վիրահատությունները, վնասվածքները, և այլն։ Ինչպես նաև հաշվի են առնվում հիվանդի կյանքի պայմանները։


=== Մանկաբարձական անամնեզ ===
Արդյոք եղե՞լ են հղիություններ, ինչպե՞ս են ընթացել և ինչպիսի՞ն է արդյունքը․․․


=== Գինեկոլոգիական անամնեզ ===
Նախկինում տարած գինեկոլոգիական հիվանդությունները, կանացի օրգանների վրա կատարված վիրահատությունները, դաշտանային ցիկլն ու նրա առանձնահատկությունները, պարբերականությունը, դաշտանային ցիկլի ցավոտ լինելը, և այլն։


=== Ընտանեկան անամնեզ ===
Արյունակցական հարազատների մոտ նմանատիպ ախտանիշների առկայություն, ժառանգական հիվանդություններ, և այլն։


=== Համաճարակաբանական անամնեզ ===
Ինֆեկցիոն հիվանդների հետ տվյալ հիվանդի շփման մասին տեղեկությունների հավաքում, ինչ որ հիվանդության բնական օջախում լինելու մասին տեղեկություն։ Մասսայական թունավորումների դեպքում հիվանդների հարցում այն մասին, թե ինչ են կերել։ Նմանատիպ տվյալներն օգնում են գտնել վարակման կամ թունավորման աղբյուրը։


== Գրականություն ==
Անամնեզ/ Բրոգգաուզի և Եֆրոնի բացատրական բառարան
Վերխնի Իմեկ

Վերխնի Իմեկ (ռուս.՝ Верхний Имек, խակ.՝ Ибек Пазы), գյուղ Ռուսաստանի Խակասիա հանրապետության Տաշտիպսկի շրջանի կազմում։
Բնակչությունը 2004 թվականին գրանցված տվյալներով կազմում էր 213 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լենինա (այլ կիրառումներ)

Լենինա, կարող է վերաբերել՝

Լենինա - գյուղ, Ուկրաինայի Դոնեցկի մարզի Դոբրոպոլսկի շրջանում
Լենինա - գյուղ, Ուկրաինայի Կիրովոգրադի մարզի Մալովիսկայի շրջանում
Լենինա - գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում
Լենինա - գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում
Լենինա - գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում
Լենինա - խուտոր Ռուսաստանի Դաշնության Կրասնոդարի երկրամասի Կրասնոդարի քաղաքային օկրուգի կազմում
Լայոն շրջան (այլ կիրառումներ)

Լայոն շրջան, կարող է վերաբերել՝

Լայոն շրջան - ԱՄՆ Մինեսոտա նահանգի 87 վարչական միավորներից մեկը
Լայոն շրջան - ԱՄՆ Նևադա նահանգի 16 վարչական միավորներից մեկը
Մուշեղ Սարգսյան (մանկավարժ)

Անվան այլ կիրառումների համար տե՛ս՝ Մուշեղ Սարգսյան (այլ կիրառումներ)Մուշեղ Սողոմոնի Սարգսյան (Մամունց, 1916, Մարտակերտ, Ադրբեջան - 1967), հայ մանկավարժ։ ԽՄԿԿ անդամ (1941): Հայրենական մեծ պատերազմի մասնակից։


== Կենսագրություն ==
Մուշեղ Սարգսյանը ծնվել է 1916 թվականին, Ղարաբաղի Մարտակերտ գյուղում։ 1936 թվականին ավարտել է Մարտակերտի միջնակարգ դպրոցը, աշխատանքի անցել սկզբից Չափարի, այնուհետև՝ Մարտակերտի միջնակարգ դպրոցներում, դասավանդել է պատմություն։ Մանկավարժական աշխատանքին զուգընթաց սովորել է Երևանի հեռակա մանկավարժական ինստիտուտում։
Մեծ հայրենականի նախօրյակին Սարգսյանը մեկնել է կարմիր բանակ։ 1941 թվականին ընդունվել է կոմունիստական կուսակցության շարքերը։ Սարգսյանի մարտական ուղին անցել է Լվով, Բոբրույսկ, Մինսկ, Բարանովիչ, Կերչ, Բելոստոկ, Բրեստ, Վարշավա, Դանցիգ, Պրագա քաղաքներով, հասել Բեռլին։ Սարգսյանի հրամանատարությամբ գործող ստորաբաժանումները հաղթահարել են թշնամու դիմադրությունը Դնեպր, Օդեր, Նարև, Վիսլա և այլ գետերն անցնելիս։ Արժանացել է Կարմիր աստղի երկու, Հայրենական պատերազմի 1-ին աստիճանի, Կարմիր դրոշի շքանշաններով ու բազմաթիվ մեդալներով։ Նարև գետի պաշտպանական գծի մոտ տեղի ունեցած կատաղի մարտերի ժամանակ դիվիզիան ընկել է շրջափակման մեջ, բայց Սարգսյանը ճեղքել է շրջապատման օղակը և ապահովել մեր զորքերի նահանջը։ Նարև գետի ափին ցուցաբերած խիզախության համար Սարգսյանը պարգևատրվել է մարտական Կարմիր դրոշի շքանշանով։
Պատերազմից հետո հրամանատարությունը Սարգսյանին թողել է խորհրդային բանակում։ Եղել է գնդի պրոպագանդիստ, գնդի հրամանատարի քաղաքական գծով տեղակալ, զորամասի քաղբաժնի պետ։ Աշխատանքին զուգընթաց փոխգնդապետ Սարգսյանը ԽՄԿԿ պատմություն է դասավանդել դիվիզիայի կուսակցական դպրոցում, Մարքսիզմ-լենինիզմի ինստիտուտում։ 1951 թվականին ավարտել է պատերազմի պատճառով կիսատ թողած մանկավարժական ինստիտուտի հեռակա բաժինը, 1955 թվականին՝ Վ. Ի. Լենինի անվան ռազմաքաղաքական ակադեմիան (հեռակա)։ Զորացրվելուց հետո պատասխանատու պաշտոն է վարել Հայկական ԽՍՀ բարձրագույն և միջնակարգ մասնագիտական կրթության նախարարությունում։ Ձեռնամուխ էր եղել իր և ընկերների անցած մարտական ուղու մասին հուշեր գրելուն։


== Մահ ==
Մուշեղ Սարգսյանը մահացել է 1967 թվականին։


== Պարգևներ ==
Կարմիր աստղի շքանշան (կրկնակի)
Հայրենական պատերազմի 1-ին աստիճանի շքանշան
Կարմիր դրոշի շքանշան


== Ծանոթագրություններ ==
Փերիներ. Հրեշի առասպելը

Փերիներ. Հրեշի առասպելը  (անգլ.՝ Tinker Bell and the Legend of the NeverBeast), լիամետրաժ համակարգչային անիմացիոն ֆիլմ, թողարկել է «DisneyToon Studios»-ն 2014 թվականին։


== Սյուժե ==
Անիմացիոն հեքիաթը պատմում է մի զարմանալի պատմության մասին, որը ուրախ և տաղանդավոր փերի Ֆաունայի մասին է։ Նա համոզված էր այն բանում, որ գրքի մասին չի կարելի խոսել, միայն նրա կազմին նայելով, ինչպես կենդանիներին իր ժանիքներով, դրա համար էլ նա ընկերություն էր անում Նետլանդիայի խորհրդավոր հսկայի հետ, որին կոչում էին Հրեշ։
Այդ ժամանակ կախարդական փերիների խումբը հետախոզում էին այդ սարսափլի գազանին և պատրաստվում էին ավելի շուտ որսալ նրան, քան նա կոչնչացներ նրանց իրենց իսկ տան մեջ։ Նրանք ուզում էին գտնել Հրեշին։ Ֆաունան, որպեսզի պաշտպանի իր նոր ընկերոջը, պետք է ապացուցեր բոլորին որ նրա բարի է և չի պատրաստվում որևէ մեկին վնասել։


== Դերերում ==
Մեյ Ուիթման - Դին Դին
Մեգան Ուիթման - Ռոզետա
Լուսի Լյու - Սիլիվերմիստ
Ռեյվն Սիմոնե - Իրիդեսսա
Անժելիկա Հյուսթն - Կլերիոն թագուհի
Ջենիֆֆեր Գուդվին - Ֆաուն
Ռոզարիո Դաուսն - Նիքս
Վել Վ - Ֆյուռ


== Ծանոթագրություններ ==


== Արտաքին հղումներ ==
Մուլտֆիլմի պաշտոնական կայք
Մուլտֆիլմի ֆան-ակումբ Archived 2016-08-05 at the Wayback Machine.
Հովհաննես Մինասյան

Հովհաննես Մարտիրոսի Մինասյան (հունվարի 10, 1928(1928-01-10), Լենինական, Հայկական ԽՍՀ, ԱԽՖՍՀ, ԽՍՀՄ - հունիսի 5, 1972(1972-06-05), Երևան, Հայկական ԽՍՀ, ԽՍՀՄ), հայ խորհրդային նկարիչ։ ՀԽՍՀ վաստակավոր նկարիչ (1970)։


== Կենսագրություն ==
1944-1946 թթ. սովորել է Թերլեմեզյանի անվան գեղարվեստի ուսումնարանում
1949-1954 թթ.՝ Լենինգրադի Իլյա Ռեպինի անվան գեղանկարչության, քանդակագործության և ճարտարապետության ինստիտուտում
1955-1958 թթ.՝ նույն ինստիտուտի ասպիրանտուրայում


== Ստեղծագործական ուղի ==

Հովհաննես Մինասյանը բազմաժանր նկարիչ է։ Աշխատել է հաստոցային և մոնումենտալ-դեկորատիվ գեղանկարչության ասպարեզներում։ Ինչպես արդիական, այնպես էլ պատմական թեմատիկայով ստեղծված նրա աշխատանքներին բնորոշ են գեղանկարչության ազգային ավանդների և ժամանակակից ձևամտածողության զուգորդումները, առողջ կենսալիությունը, էպիկականությունը, գույնի և ծավալի կառուցվածքային ներդաշնակությունը։
Կտավներ՝

«Սրինգ», 1963
«Գեղարդ», 1966
«Վահագն վիշապաքաղ», 1967
«Լուսինե», 1968
«Հիդրոշինարարներ», 1970
«Աշտարակ», 1970
«Վերածնունդ», 1971
«Գարնանային բնանկար», 1972
«Բնանկար ծառով», 1972
«Փառք հայ գրի ու դպրության» որմնանկարաշար Օշականի Մեսրոպ Մաշտոց եկեղեցում, 1962-1965, հեղինակակից՝ Հ․ Մամյան
Երևանի մաթեմատիկ․ մեքենաների գիտահետազոտական ինստիտուտի խճանկարաշարը, 1968-1970


== Ցուցահանդեսներ ==
Մասնակցել է երիտասարդության համաշխարհային 5-րդ (1955, Հ․ Մինասյան, «Վահագն վիշապաքաղ» (1967, Ժամանակակից արվեստի թանգարան (Երևան), Վարշավա), 6-րդ (Մոսկվա, 1957), 7-րդ (Վիեննա, 1959) փառատոներին, հանրապետական, միութենական, միջազգային ցուցահանդեսների։


=== Անհատական ցուցահանդեսներ ===
1959 Երևան
1963 Երևան
1974 Երևան (հետմահու)


=== Փառք հայ գրի և դպրության որմնանկարի վերականգնում ===
Նախագահ Սարգսյանի աջակցությամբ վերականգնվել է Օշականի եկեղեցու «Փառք հայ գրի և դպրության» որմնանկարը։ Որմնանկարը վերականգնելուն օժանդակելու խնդրանքով դեռևս անցած տարի Հանրապետության նախագահին էր դիմել Հայ առաքելական եկեղեցու Արագածոտնի թեմը։ Քսաներորդ դարի հայկական մոնումենտալ արվեստի լավագույն ստեղծագործություններից մեկը համարվող եռապատկեր հորինվածքով որմնանկարը 1964–1966 թթ., հեղինակել են նկարիչներ Հովհաննես Մինասյանը և Հենրիկ Մամյանը։ Տարիների ընթացքում խոնավության հետևանքով այն զգալիորեն վնասվել էր, որոշ հատվածներում ներկաշերտը փոշիացել էր և թափվել, փոշու շերտը մգեցրել և խամրեցրել էր որմնանկարների գույները։
Վերականգնողական աշխատանքներն իրականացրած Որմնանկարների վերականգնման գիտահետազոտական կենտրոնի ղեկավար Արժանիկ Հովհաննիսյանը ներկայացնելով վերականգնված աշխատանքները՝ նշել է, որ «Փառք հայ գրի և դպրության» որմնանկարը 20-րդ դարի հայկական որմնանկարչության լավագույն նմուշներից մեկն է։


== Ծանոթագրություններ ==
Տախիլկի

Տախիլկի, գյուղ Արևմտյան Հայաստանում, Էրզրումի վիլայեթի Բայազետի գավառակում։ Գտնվում էր Բայազետ քաղաքից 17 կմ հյուսիս-արևմուտք, Բայազետ-Իգդիր ճանապարհի վրա։


== Բնակչություն ==
1878 թվականին ուներ 100 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սյունահորատում

Սյունահորատում, պտտական հորատում, որի դեպքում ապարի քայքայումը կատարվում է ոչ թե հորատախորշի ամբողջ մակերևույթով, այլ օղաձև տարածությամբ՝ կեռնի ձևով պահպանելով ապարի ներսի մասը։ Ապարի քայքայված մասնիկները հեռացվում և մակերևույթ են դուրս բերվում լվացող հեղուկով, որը հորատման պոմպով մղվում է հորատման խողովակների սյունաշարի մեջ։ Կեռնը պարբերաբար սեպապնդում, անջատում են հորատախորշից և բարձրացնում մակերևույթ։ Սյունահորատում լինում է ուղղաձիգ, թեք, բազմախորշ և այլն։ Որպես կանոն Սյունահորատում կիրառում են կարծր օգտակար հանածոների հետախուզության ժամանակ, ինչպես նաև ինժեներական-երկրաբանական հետախուզություններ կատարելիս։
Դալար (այլ կիրառումներ)

Դալար եզրը կարող է վերաբերել․

Դալար, գյուղ Արևմտյան Հայաստանում, Էրզրումի վիլայեթի Բասենի գավառակում։
Դալար (Ուրֆայի նահանգ), գյուղ Արևմտյան Հայաստանում, Կիլիկիայի Ուրֆայի նահանգում։
Դալար (Հալեպի նահանգ), գյուղ Արևմտյան Հայաստանում, Կիլիկիայի Հալեպի նահանգում։
Դալար (Արարատի մարզ), Հայաստանի Արարատի մարզում։
Դալար (գետ), գետ Կոտայքի մարզում։
Դալար (անձնանուն), հայկական անուն։
Դալար - լեռնագագաթ (2616 մ) Կոտայքի մարզում, Ծաղկունյաց լեռների համակարգում,
Կրոնշտադտի պատմության թանգարան

Կրոնշտադտի պատմության թանգարան (ռուս.՝ Музей истории Кронштадта), թանգարան Կրոնշտադտում (Ռուսաստան)։ Գոյություն ունի 1991 թվականից։ 2006 թվականից տեղակայվում է քաղաքային ջրմուղի պատմական աշտարակում, որը կառուցվել է 1836-1839 թվականներին։ Աշտարակը մշակութային ժառանգության դաշնային նշանակության օբյեկտ է։ Հասցեն՝ Լենինգրադի փողոց, տուն 2։ 2014 թվականից թանգարանի տարածքներին ավելացրել է Յակորնայա հրապարակ, 2ա հասցի պատմական շենքը։


== Աշտարակի շենք ==


=== Պատմություն ===
Կրոնշտադտի ջրագծի վերակառուցման ծրագիրն ընդունվել է 1827 թվականին։ Շենքը ջրամբարձ մեքենաների համար կառուցվել է 1837-1839 թվականներին ռազմական ինժեներներ Վ. Պ. Լեբեդևի և Տատարինովի նախագծով։ Այնտեղ տեղադրվել էր երկու շոգեմեքենա, յուրաքանչյուրի հզորությունը՝ 8 ձիաուժ։ Մեքենաները ջուրը բարձրացնում էին երկրորդ հարկում գտնվող ջրամբարը, որտեղից էլ ջուրը մղվում էր քաղաքային ցանց։ Ջրի աղբյուր էր ծառայում շենքի հետևում գտնվող լճակը, որը հաղորդակցվում էր Ֆիննական ծոցի հետ։ 1870-ական թվականներին և 1887 թվականին աշտարակի շենքը վերնակառուցվել է։


=== Ճարտարապետություն ===
Աշտարակի շենքը կառուցվել է կլասիցիզմի ոճով։ Վեց սյուներով սյունաշարքը պետք է ներդաշնակի դիմացը կանգնած Սուրբ Եղիսաբեթի կիրկայի հետ։ Վերակառուցման ընթացքում շենքը կորցրել է նախնական գմբեթը, նրա փոխարեն կառուցվել է կամարաձև պատուհաններով վերին հարկ։


== Թանգարանի պատմություն ==
Թանգարանը գավառագետների քաղաքային ակումբի նախաձեռնությամբ ստեղծվել է Լենինգրադի քաղաքային խորհրդի 1991 թվականի ապրիլի 15-ի թիվ 273 որոշմամբ։ Ցուցադրության հիմք են կազմել Յ. Ի. Սպիրիդոնովի, Տ. Ն. Լապինայի, Յ. Ս. Միսոչենկոյի, Վ. Մ. Պիրոգովի, Վ. Ֆ. Կլյուչնիկովի, Լ. Ն. Սերգեևայի և այլ կրոնշտադտցիների իրերի և փաստաթղթերի հավաքածուները։ Հիմնադիրը համարվում է Յուրի Իվանովիչ Սպիրիդոնովը (1931-1998)։


== Ցուցադրություն ==
Յակորնայա հրապարակում գտնվող նախկին սրճարանի շենքում տեղակայված է «Կրոնշտադտի պատմության երեք դարը» ցուցադրությունը, իսկ Լենինգրադի փողոցում գտնվող աշտարակի շենքում՝ ստորջրյա հնագիտությանը նվիրված «Խորտակված նավերի գաղտնիքները» ցուցադրությունը։ Վերջինում ցուցադրվում են այն առարկաները, որոնք բարձրացվել են խորտակված նավերից։ Սկիզբը դրվել է 2009 թվականին որոնողական արշավախմբերի «Ռուսաստանի ստորջրյա ժառանգություն» նախագծի նյութերով։


== Պատկերասրահ ==
Թանգարանի տարածքի տեսարժանությունները և ցուցանմուշները
		
		
		
		
		


== Ծանոթագրություններ ==


== Արտաքին հղումներ ==
«Башня городского водопровода с флигелем - Музей истории Кронштадта»։ citywalls.ru։ Արխիվացված է օրիգինալից 2018-06-19-ին։ Վերցված է 2018-06-18
Հուզական այրում

Հուզական այրման համախտանիշ (անգլ.՝ burnout), հոգեբանական համախտանիշ, սթրեսի տեսակ։ Դրսևորվում է էներգիայի սպառմամբ կամ հուզական հյուծվածությամբ, աշխատանքի հետ կապված նեգատիվիզմի կամ ցինիզմի զգացումով։ Նվազեցնում է մասնագիտական արդյունավետությունը։ Կարող է փոփոխություններ առաջացնել նաև այլ մարդկանց հետ փոխհարաբերություններում (ընդհուպ մինչև իմացական խորը աղճատումների առաջացում)։
Հասկացությունը հոգեբանության մեջ ներմուծվել է Հերբերտ Ֆրեյդենբերգերի կողմից, 1974 թվականին։ 


== Դասակարգում՝ ըստ ՀՄԴ 10-ի ==
Կարգ։ Բնակչության առողջության և առողջապահության կառույցներ դիմելու վրա ներգործող գործոններ
Բլոկ։ Առողջապահության կառույցներին դիմելը՝ կապված այլ հանգամանքների հետ
Կոդ։ Z73.0
Անվանում։ Գերհոգնածություն


== Կլինիկական նկարագիր ==
Դրսևորվում է աճող անտարբերություն սեփական պարտականությունների և աշխատավայրում կատարվող իրադարձությունների նկատմամբ, նեգատիվիզմ ինչպես այցելուների, այնպես էլ աշխատակիցների հանդեպ, սեփական մասնագիտական չկայացվածության զգացում, չբավարարվածություն աշխատանքով, անձի երկատման դրսևորումներ, և որպես վերջնական արդյունք՝ կյանքի որակի կտրուկ վատթարացում։ Հետագայում կարող են զարգանալ նաև նևրոտիկ խանգարումներ և հոգեսոմատիկ հիվանդություններ։


== Զարգացման գործոններ ==
Այս վիճակի առաջացմանը նպաստում են միատեսակ և լարված օրակարգով աշխատանքը, հուզական լարվածությունը դժվար անձնակազմի հետ աշխատելիս։ Դրան նպաստում է նաև աշխատանքի դիմաց բավարար վարձատրության (ոչ միայն նյութական, այլև հոգեբանական) բացակայությունը, ինչն անձին ստիպում է մտածել, որ իր աշխատանքն արժեք չունի։ 
Ֆրեյդենբերգերի պնդմամբ այդպիսի վիճակը բնորոշ է այն մարդկանց, ովքեր հակված են ապրումակցման, աշխատանքի նկատմամբ իդեալիստական վերաբերմունքի, դրա հետ մեկտեղ անկայուն են, երազկոտ, ունեն կպչուն մտքեր։ Միաժամանակ հուզական այրման համախտանիշը կարող է հանդես գալ նաև որպես տրավմատիկ իրադարձությանը տրվող հոգեբանական պաշտպանական մեխանիզմ։
Ավելի հաճախ հանդիպում է մարդկանց միջավայրում աշխատող մասնագետների, մասնավորապես, բժիշկների, հոգեբանների, մանկավարժների, սոցիալական ծառայությունների աշխատակիցների, օպերատորների, մենեջերների, ղեկավարների և այլն մասնագետների մոտ։


== Ախտորոշում ==
Տվյալ վիճակի ուսումնասիրությունը կատարվել է ամերիկացի հոգեբաններ Քրիստինա Մասլաչի և Սյուզան Ջեկսոնի կողմից, ովքեր այն բնութագրել են որպես հուզական հյուծվածություն։
Հուզական այրման համախտանիշի ախտորոշումն իրականացվում է Մասլաչի առաջարկած Maslach Burnout Inventory (MBI) մեթոդիկայով։ Ռուսական հոգեթերապևտիկ պրակտիկայում օգտագործվում են Վիկտոր Բոյկոյի և Եվգենի Իլյինի հարցարանները։


== Տես նաև ==
Հերբերտ Ֆրեյդենբերգեր


== Ծանոթագրություններ ==


== Աղբյուրներ ==
Enzmann, D., Berief, P., Engelkamp, C. et al. Burnout and coping will burnout. Development and evaluation of a burnout workshop. Berlin: Technische Univercitat Berlin, Institut fur Psychologie., 1992.
Maslach, C. Burnout: A social psychological analysis. In The Burnout syndrome ed.J.W.Jones, pp. 30−53, Park Ridge, IL: London House, 1982.
Schaufell, W.B., Enzmann, D. And Girault, N. Measurement of burnout: A review. In Professional Burnout: Recent Development in Theory and Reserch ed. W.B.Schaufell, C.Maslach and T.Marek, pp. 199−215, Washington, DC: Taylor&Francis


== Արտաքին հղումներ ==
Հուզական այրման համախտանիշ
Զադոնո-Կագալնիցկայա (Սեմիկարակորսկի շրջան)

Զադոնո-Կագալնիցկայա (ռուս.՝ Задоно-Кагальницкая), ստանիցա Ռուսաստանի Ռոստովի մարզի Սեմիկարակորսկի շրջանում։ Զադոնո-Կագալնիցսկի գյուղական համայնքի վարչական կենտրոնն է։
Հասբայա

Հասբայա (արաբ․՝ حاصبيا‎‎), քաղաք Լիբանանի հարավում, Հերմոն լեռների ստորոտում։ Գտնվում է Նաբատիայի մարզում։ Հանդիսանում է Հասբայայի շրջանի վարչկենտրոնը։ Բարձրությունը ծովի մակարդակից կազմում է 750 մետր։
Քաղաքում ծնվել է Ֆարիս ալ-Խուրին՝ Սիրիայի կրկնակի վարչապետը (հոկտեմբերի 14, 1944 թվական-հոկտեմբերի 1, 1945 թվական և նոյեմբերի 3, 1954 թվական-փետրվարի 13, 1955 թվական)


== Ծանոթագրություններ ==
Ավետիս (մանրանկարիչ)

Ավետիս, Ավետիք (ծննդյան թվականը անհայտ է մոտ 1381), 14-րդ դարի 2-րդ կեսի հայ մանրանկարիչ, գրիչ և կազմող։


== Կենսագրություն ==
Ապրել և ստեղծագործել է Սուրխաթում (Ղրիմ)։ Ավետիսի ընտանիքը Ղրիմ է գաղթել Բաբերդից 14-րդ դարի 40-ական թվականներին։ Գրչության արվեստը սովորել է հորից՝ Նատերից։ Գրիչներ են եղել նաև եղբայրները՝ Գրիգորը և Ստեփանոսը։ Երևանի Մեսրոպ Մաշտոցի անվան Մատենադարանում պահպանվում են Ավետիսի ընդօրինակած և պատկերազարդած 1344, 1346, 1347, 1348 թվականներին Ավետարանները (ձեռագրերից № № 7636, 7637, 7742, 7857, 1364, 1371 թվականներին ճաշոցները (ձեռագրերից № 4656, 7449) և 1355 թվականին ընդօրինակած ժողովածուն (ձեռագրերից № 6938)։
Նրա ձեռագրերից կան նաև Բրիտանական թանգարանում (Լոնդոն), Վիեննայի Մխիթարյան մատենադարանում և ՎՍԽՀ ԳԱ Կեկելիձեի անվան հին ձեռագրերի ինստիտուտում (Թբիլիսի)։ Ավետիսի արվեստին հատկանշական է բուն Հայաստանի և կիլիկյան գեղանկարչության ավանդույթների զուգորդումը, սակայն նկարիչն ավելի հակված է կապույտ խորքով նկարների մոնումենտալ լուծմանը, շեշտված ուրվագծերին, ցայտուն արտահայտված արևելյան դեմքերով ֆիգուրների պատկերմանը, որ հատուկ են բուն Հայաստանի արվեստին։ Մահացել է 1381 թվականից առաջ։


== Ծանոթագրություններ ==
Կարասու (Կարաքիլիսայի գավառ)

Կարասու, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Շառիան գետի աջ ափին։


== Պատմություն ==
Հնում եղել է նաև գյուղաքաղաք։ Դրա մասին են վկայում միջնադարյան հայ աղբյուրները։
Պահպանվել է 1638 թվականին գրված մեկ Հայսմավուրք։


== Բնակչություն ==
1780 թվականին ուներ 500 հայ, իսկ 1914 թվականին` 82 հայ և 58 քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սան Ջովանի Ջեմինի

Սան Ջովանի Ջեմինի (իտալերեն՝ San Giovanni Gemini), կոմունա Իտալիայում, Սիցիլիա մարզի Ագրիջենտո գավառում։
Բնակչությունը կազմում է 8169 մարդ, բնակչության խտությունը կազմում է 314 մարդ/կմ²։ Զբաղեցնում է 26 կմ² մակերես տարածք։ Փոստային ինդեքսն է՝ 92020։ Հեռախոսային կոդը՝ (+39) 0922։


== Ժողովրդագրություն ==
Բնակչության աճը


== Ծանոթագրություններ ==
Տուուկա

Տուուկա (էստ․՝ Tuuka), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռեմսի

Ռեմսի (էստ․՝ Rämsi), գյուղ Էստոնիայի Տարտումաա նահանգի Պուհյա շրջանում։
2011 թվականի տվյալներով գյուղում բնակվում էր 218 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հիլբերտ-Հուանգի ձևափոխություն

Հիլբերտ-Հուանգի ձևափոխություն (անգլ.՝ HHT), ձևափոխության տեսակ, որի դեպքում ազդանշանը տարրալուծվում է ըստ էմպիրիկ մոդերի, հետագայում այդ մոդերի նկատմամբ Հիլբերտի ձևափոխության կիրառմամբ։ Այս ձևափոխությունը նախատեսված է ոչ գծային և ոչ ստացիոնար ազդանշանների հետ ավելի արդյունավետ աշխատանքի համար։
Հիլբերտ-Հուանգի ձևափոխությունը հարմոնիկ անալիզում օգտագործվող Ֆուրիեյի ձևափոխության համանման ձևափոխություն է։


== Պատմություն ==
Հիլբերտ-Հուանգի ձևափոխությունը առաջարկվել է 1995 թվականին Նորդեն Հուանգի կողմից իր՝ ՆԱՍԱ-ում աշխատելու տարիներին։ Ձևափոխության օգտագործման առաջնային նպատակը տայֆունների մակերեսային ալիքների ուսումնասիրությունն էր։ 1998 թվականին տպագրված հոդվածում մեթոդը ընդհանրացվեց կամայական ժամանակային շարքերի ուսումնասիրման նպատակով օգտագործման համար ։ Ի սկզբանե կոչվել է «EMD-HSA» - ոչ գծային և ոչ ստացիոնար ազդանշանների ձևափոխություն ըստ էմպիրիկ մոդերի՝ հետագա Հիլբերտի սպեկտրալ անալիզի կիրառմամբ, սակայն հետագայում, օգտագործվելով գիտության այլ ճյուղերում, սկսել է օգտագործվել ավելի կարճ «HHT» անվանումը։


== Ծանոթագրություններ ==


== Տես նաև ==
Ձևափոխություն
Տվյալների գիտություն
Ֆուրիեի շարք


== Արտաքին հղումներ ==
http://www.scholarpedia.org/article/Hilbert-Huang_transform
Hilbert-Huang Transform and Its Applications
(2293) Գվերնիկա

(2293) Գվերնիկա (անգլ.՝ Guernica), աստերոիդ աստերոիդների հիմնական գոտում։ Հայտնաբերվել է 1977 թվականի մարտի 13-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,130138 ա. մ., առավելագույնը մոտենում է 2,7082 ա. մ. հեռավորության վրա և հեռանում 3,5521 ա. մ.։ Արեգակի շուրջ մեկ ամբողջական պտույտ է կատարում 2022,76 երկրային օրվա ընթացքում, իր ուղեծրով շարժվելով միջինում 0,177975 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2293) Գվերնիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջեյն Էյր (այլ կիրառումներ)

Ջեյն Էյր, կարող է վերաբերել՝

Ջեյն Էյր - Շառլոթ Բրոնտեի դասական վեպ, Բրիտանիայի ամենահայտնի վեպերից
Ջեյն Էյր - Ֆրանկո Ջեֆիրելի խաղարկային ֆիլմը, նկարահանված բրիտանացի գրող Շառլոթ Բրոնտեի՝ «Ջեյն Էյր» գրքի մոտիվների հիման վրա 1996 թվականին
Ջեյն Էյր - Կերի Ֆուկունագի գեղարվեստական ֆիլմը, նկարահանված բրիտանացի գրող Շառլոթ Բրոնտեի՝ «Ջեյն Էյր» գրքի մոտիվների հիման վրա 2011 թվականին
ՀՀ ճմակարբոնատային հողեր

ՀՀ ճմակարբոնատային հողեր, կազմում են ՀՀ տարածքի 0,6 %-ը (15 հազար հա), փոքր զանգվածներով հանդիպում են Տավուշի, Սյունիքի մարզերում։
Ձևավորվել են անտառային գորշ և դարչնագույն հողերի փոխանցման գոտում՝ կարբոնատներով հարուստ նստվածքների, հողմահարված նյութերի վրա։ Զբաղեցնում են անտառային հողատիպերի տարածքի միայն 2,1 %-ը։ Տվյալ հողատիպի սահմաններում առանձնանում են կրազուրկ և կարբոնատային ենթատիպերը։ 


== Օգտագործում ==
Ճմակարբոնատային հողերի տափաստանացված տեսակներն օգտագործվում են որպես խոտհարք, արոտավայր, մասամբ՝ նաև վարելահող։ 


== Նկարագրություն ==
Հումուսի պարունակությունը 7,5-11% է
վերին շերտում ունեն չեզոք (pH=7,0-7,4)
ստորինում՝ հիմնային (pH=7,8-8,5) ռեակցիա
հողալկալի հիմքերով հագեցած
միջին և միջինից բարձր կլանունակություն (37-56 մգ/էկվ)
կավային և կավավազային մեխանիկական կազմ։
Կրեմենեց (այլ կիրառումներ)

Կրեմենեց, կարող է վերաբերել՝

Կրեմենեց - ավան, Ուկրաինայի Դոնեցկի մարզի Մարյինի շրջանում
Կրեմենեց - գյուղ, Ուկրաինայի Վոլինի մարզի Ռոժիշչեի շրջանում
Կրեմենեց - քաղաք, Ուկրաինայի Տերնոպոլի մարզի Կրեմենեցի շրջանում
Ազիագո

Ազիագո (իտալ. Asiago), քաղաք Իտալիայի Վենետո մարզում՝ Վիչենցա գավառում։
Բնակչությունը կազմում է 6758 մարդ (2005 թվական), բնակչության խտությունը 40 մարդ/կմ²։ Զբաղեցնում է 162 կմ² տարածք։ Փոստային ինդեքս - 36012։ Հեռախոսային կոդ - 00424։
Քաղաքի հովանավորն է համարվում Մատթեոս առաքյալը։ Ամեն տարի սեպտեմբերի 21-ին տոնվում է քաղաքի տոնը։


== Արտաքին հղումներ ==
Պաշտոնական կայք Archived 2015-05-09 at the Wayback Machine.


== Ծանոթագրություններ ==
Ֆալեզ (Արդենների գավառ)

Ֆալեզ (ֆր.՝ Falaise), համայնք Ֆրանսիայի Շամպայն-Արդեն մարզի Արդեններ գավառում:
Բնակչությունը 2008 թվականի դրությամբ կազմում է 346 մարդ, բնակչության խտությունը` 36.34 մարդ/կմ²: Բնակավայրը զբաղեցնում է 9.52 կմ² տարածք:


== Աշխարհագրություն ==
Գտնվում է Փարիզ քաղաքից 185 կմ արևելք, Շալոն ան Շամպայն քաղաքից 55 կմ հյուսիս-արևելք, Շառլվիլ Մեզիեր քաղաքից 45 կմ հարավ:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 206 աշխատունակ (15-64 տարեկան) բնակիչ, որոնցից ակտիվ էին 141-ը, իսկ ոչ ակտիվները` 65: Ակտիվության ցուցանիշը կազմում է 68,4 %: 141 աշխատունակ մարդկանցից աշխատել է 131 անձ (71 տղամարդ և 60 կին): Գործազուրկ են եղել 10 անձ (3 տղամարդ և 7 կին): 65 անաշխատունակներից 8-ը եղել են աշակերտներ կամ ուսանողներ, 31-ը` թոշակառուներ, իսկ 26-ը չեն աշխատել տարբեր պատճառներով:


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
GoldLink

Դենթոնի Կարլոս (անգլ.՝ D’Anthony Carlos, մայիսի 17, 1993(1993-05-17), Վաշինգտոն, Կոլումբիայի շրջան, ԱՄՆ), ամերիկացի ռեփեր, ով ավելի հայտնի է GoldLink բեմական անվամբ։


== Կարիերա ==
2014 թվականի ապրիլին թողարկել է իր առաջին՝ «The God Complex» միքսթեյպը, որի երգացանկում ընդգրկված է նաև «Sober Thoughts» սինգլը։ Որոշ հրատարակչություններ, որոնցից են՝ «Spin»-ը, «Clash»-ը և «Complex»-ը, այն անվանել են 2014 թվականի ընթացքում թողարկված լավագույն միքսթեյպներից մեկը։
2015 թվականի հունիսին ամերիկյան «XXL» ամսագիրը GoldLink-ին ընդգրկեց իր ամենամյա «Freshman» ցանկում, որում ընդգրկվում են լավագույն նորեկ ռեփերները։ Նույն տարվա նոյեմբերին թողարկվեց նրա «And After That, We Didn't Talk» միքսթեյպը, որում ընդգրկված են «Dance on Me» և «Spectrum» սինգլները։
2017 թվականի մարտին թողարկվեց ռեփերի «At What Cost» անվանումը կրող երրորդ միքսթեյպը, որը Billboard 200 հիթ շքերթում զբաղեցրեց 145-րդ հորիզոնականը։ Միքսթեյպի «Crew» սինգլը (համագործակցությամբ Շայ Գլիզիի և Բրենթ Ֆայազի հետ) Billboard Hot 100 հիթ շքերթում զբաղեցրել է 45-րդ հորիզոնականը և առաջադրվել է Գրեմմիի` «Լավագույն ռեփ/երգող կատարում» անվանակարգում։
2019 թվականի հունիսին GoldLink-ը թողարկեց «Diaspora» կոչվող իր առաջին ստուդիական ալբոմը։


== Սկավառակագրություն ==


=== Ստուդիական ալբոմներ ===
«Diaspora» (2019)


=== Միքսթեյպներ ===
«The God Complex» (2014)
«And After That, We Didn't Talk» (2015)
«At What Cost» (2017)


== Ծանոթագրություններ ==


== Արտաքին հղումներ ==
Պաշտոնական կայք
Ուստ-Իլիմսկի շրջան

Ուստ-Իլիմսկի շրջան (ռուս.՝ Усть-Илимский район), մունիցիպալ շրջան Ռուսաստանի Դաշնության Իրկուտսկի մարզում։
Ստեղծվել է 1968 թվականին։ Վարչական կենտրոնը՝ Ուստ-Իլիմսկ։


== Աշխարհագրություն ==
Շրջանի տարածքի մակերեսը կազմում է 36823 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21420 մարդ։ Բնակչության խտությունը կազմում էր 0,58 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Իզոբիլնոե (գյուղ, Կիրովի շրջան)

Անվան այլ կիրառումների համար տե՛ս՝ ԻզոբիլնոեԻզոբիլնոե (ուկրաիներեն՝ Ізобільне, Ղրիմի թաթարերեն՝ Tatar Asan Bay), գյուղ Ուկրաինայի Ղրիմի Ինքնավար Հանրապետության Կիրովի շրջանում։ Բնակավայրը նախկինում նաև անվանվել է Ասան-Բայ Տատարսկի։
2001 թվականի տվյալներով Իզոբիլնոե գյուղում բնակվում էր 231 մարդ։ Բնակավայրը զբաղեցնում է 0,212 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորովսկոե (գյուղ, Շառգորոդի շրջան)

Անվան այլ կիրառումների համար տե՛ս՝ ԲորովսկոեԲորովսկոե (ուկրաիներեն՝ Борівське), գյուղ Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Բորովսկոե գյուղում բնակվում էր 152 մարդ։ Բնակավայրը զբաղեցնում է 0,27 կմ² տարածք։ Բնակչության խտությունը կազմում էր 562,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բեժով

Բեժով (ուկրաիներեն՝ Бежів), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1608 թվականին։
2001 թվականի տվյալներով Բեժով գյուղում բնակվում էր 617 մարդ։ Բնակավայրը զբաղեցնում է 2414 կմ² տարածք։ Բնակչության խտությունը կազմում էր 255,59 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էլբուրս

Էլբուրս (պարսկերեն՝ البرز — Alborz), լեռնահամակարգ Իրանի հյուսիսում։ Աղեղնաձև ձգվում են Կասպից ծովի հարավային ափի երկայնքով։ Երկարությունը շուրջ 900 կմ է։ Բաղկացած են մի քանի զուգահեռ շղթաներից։ Բարձրությունը մինչև 5610 մ է (Դեմավենդ հրաբուխը՝ Իրանի ամենաբարձր կետը)։


== Անվանում ==
Անվանումը պարսկերեն բառացի նշանակում է «փայլուն», այսինքն՝ փայլուն լեռ։


== Ծանոթագրություններ ==
Ժողովածու (1915)

Ժողովածու (1915), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1915 թվի տակ։ Ձեռագիրը գրվել է 1750 թվականին Օհանէս (Բ) գրիչի կողմից։ Գրված է թղթի վրա, որը ունի 23,8x16,8 չափս։ Ձեռագիրը կազմված է 280 թերթից։ Գրված է երկսյուն, նոտրգիր, բոլորգրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարան գրչի՝ 133ա, հետագայի՝ 280բ (1723 թ․):


== Բովանդակություն ==
Առագաստ ամբողջութեան (թրգմ․ Յովհ․ Կ․ Պօլսեցի)։
Զրոյցք անանունք։
Աղօթք (Վարդ․ Այգեկցի, Մովս․ Քերթող, Կիւեղ, Մեսրոպ, Ոսկեբերան, Յովհ․ Գառնեցի, Անաստաս, Գր․ Լուսաւորիչ, Գր․ Նարեկացի)։


== Ծանոթագրություններ ==
Կոստանդին Գ

Կոստանդին Գ (1300 կամ 1297, Կիպրոս - նոյեմբերի 17, 1344(1344-11-17), Ադանա), Հայոց թագավոր Կիլիկիայում 1343 թվականից։ Հաջորդել է Լևոն Ե Հեթումյանին։
Կիպրոսի թագավոր Ամորի Բ Լուսինյանի և Զապելի որդին։ 
1310 թ. հոր դավադրական սպանությունից հետո մոր և 4 եղբոր հետ ապաստանել է Կիլիկիայում և ապրել Լևոն Ե–ի արքունիքում, ապա՝ Կոստանդնուպոլսում։ Մինչև Կոստանդնի վերադարձը առժամանակ կառավարել է նրա եղբայրը՝ Ջիվան Լուսինյան պայլը։ 1343 թվականին Կոստանդինը 300 ֆրանկ զինվորների ուղեկցությամբ ժամանել է Կիլիկիա և հայկական ծեսով օծվել թագավոր։ Սակայն Եգիպտոսի մամլուքների և կարամանցի թուրքմենների դեմ երկրի պաշտպանությունը կազմակերպելու փոխարեն Կոստանդինը երկրի կառավարումը հանձնել է ունիթորներին ու ֆրանկներին, հալածել հայրենասեր իշխաններին և բռնագրավել նրանց կալվածները։ 1344 թվականին հայրենասեր ուժերը, իշխան Օշին Բակուրանի գլխավորությամբ, ապստամբել են Ադանայում սրի մատնել Կոստանդնին ու նրա ֆրանկ պալատականներին։
Լուսաձորի պատմության և մշակույթի անշարժ հուշարձանների ցանկ (Տավուշի մարզ)

Անվան այլ կիրառումների համար տե՛ս՝ Լուսաձորի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Տավուշի մարզի Լուսաձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 16 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սյունիքի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Սյունիք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ariel 1 (հրթիռ)

Ariel 1 (այլ անվանումներ UK-1, S-55), Երկրի առաջին բրիտանական արհեստական արբանյակը։ Հաջողությամբ բաց է թողվել 1962 թվականի ապրիլի 26-ին Կանավերել հրվանդանի վրա գտնվող տիեզերակայանից։


== Ստեղծման պատմությունը ==

1959 թվականին ԱՄՆ-ն օգնություն խմդրեց ԿՈՍՊԱՐ տիեզերական հետազոտական կոմիտեից տիեզերական տարածքում հետազոտություններ անցկացնելու համար ստեղծել և թողարկել հրթիռներ։ Անմիջապես դրանից հետո, բրիտանական գիտա-ինժեներական խորհուրդը առաջարկեց ՆԱՍԱ-ին մշակել գիտական հետազոտությունների համար ոչ մեծ տիեզերական սարքավորում։ ԱՄՆ-ում վերջինիս հաջորդած քաղաքական քննարկումները և այլ երկրների միանալը ծրագրին մշակման չեղարկման չհանգեցրին և 1962 թվականի ապրիլի 26-ին Կանավերալ հրվանդանի վրա գտնվող 17A հրթիռակայանի հրապարակից բրիտանական առաջին տիեզերական սարքավորման հետ բաց թողնվեց Տոր-Դելտա կոնվերսիոն հրթիռը։ Գոդարդայի տիեզերական կենտրոնում ստեղծված սարքի հիմնական առաջադրանքը գիտական փորձերն են, որի նպատակն էր պարզել արևային ճառագայթման և երկրի իոնոսֆերայի գործընթացների միջև կապերը։ Սարքավորումը ուղեծրից դուրս եկավ 1976 թվականի ապրիլի 26-ին։ Արբանյակի ստեղծման և զարգացման հետևանքով ձեռք բերած փորձը օգտագործվեց Skylark ծրագրի մշակման ժամանակ։


== Ծանոթագրություններ ==


== Հղումներ ==
«Ariel 1»։ Space.co.uk։ Արխիվացված է օրիգինալից 2008-12-09-ին